**REPUBLIKA HRVATSKA**

**MEĐIMURSKA ŽUPANIJA**

GRAD MURSKO SREDIŠĆE

**-GRADSKO VIJEĆE-**

Klasa: 021-05/20-01/\_\_\_\_\_

Ur.broj: 2109/11-1-01/1-20-1

Mursko Središće, \_\_\_\_\_\_\_2020.g.

**Prijedlog**

Na temelju članka 14. st. 3. t. 2. i članka 18. st. 3. Zakona o koncesijama (Narodne Novine broj 69/17 i 107/20) i članka 31. Statuta Grada Mursko Središće (Službeni glasnik Međimurske županije broj 09/09, 5/13, 03/18 i 02/19) Gradsko vijeće Grada Mursko Središće na 23. sjednici održanoj dana \_\_\_\_\_\_\_\_2020. godine, donosi

**ANALIZU DAVANJA KONCESIJE**

**za obavljanje komunalne djelatnosti dimnjačarskih poslova**

**na području Grada Mursko Središće**

**1. Opis predmeta koncesije:** Predmet koncesije je obavljanje dimnjačarskih poslova na području Grada Mursko Središće.

**2. Svrha i cilj koncesije:** Svrha koncesije je osigurati redovito i kvalitetno obavljanje dimnjačarskih poslova na području Grada Mursko Središće. Koncesija se daje s ciljem da se navedeni poslovi obavljaju profesionalno i što efikasnije.

**3. Propisi koji se primjenjuju na davanje koncesije:**

Koncesija se dodjeljuje na temelju odredaba Zakona o komunalnom gospodarstvu („Narodne novine“ broj 68/18, 110/18 i 32/20), Zakona o koncesijama („Narodne novine“ broj 69/17 i 107/20) i Odluke o načinu stjecanja prava obavljanja komunalne djelatnosti - obavljanje dimnjačarskih poslova na području Grada Mursko Središće (Službeni glasnik Međimurske županije broj 18/20).

**4. Tehnička analiza opravdanosti davanja koncesije:**

Opis djelatnosti koja se daje u koncesiju te pružanje usluge koja je predmet koncesije -

Odredbama Zakona o komunalnom gospodarstvu kao komunalna djelatnost utvrđeno je i obavljanje dimnjačarskih poslova. Grad Mursko Središće navedenu djelatnost na svome području uredio je Odlukom o načinu stjecanja prava obavljanja komunalne djelatnosti - obavljanje dimnjačarskih poslova na području Grada Mursko Središće (Službeni glasnik Međimurske županije broj 18/20). Navedenom odlukom određen je način obavljanja dimnjačarskih poslova.

Odlukom o dimnjačarskoj službi na području Grada Mursko Središće (Službeni glasnik Međimurske županije broj 09/01, 2/04 i 03/12) uređeni su rokovi čišćenja dimovodnih objekata i naknada za dimnjačarske usluge te obavljanje nadzora nad radom dimnjačara.

Koncesija se daje obzirom da je Grad Mursko Središće kao jedinca lokalne samouprave dužan osigurati trajno i kvalitetno obavljanje komunalne djelatnosti i javnost rada, a naročito redovno i kvalitetno pružanje komunalnih usluga od interesa za fizičke i pravne osobe.

**5. Financijska i ekonomska opravdanost davanja koncesije:**

Analiza troškova i koristi koncesije u odnosu na proračun davatelja koncesije.

Davatelj koncesije ima minimalne troškove vezano za davanje koncesije u odnosu na financijsku korist koncesije. Naknada za koncesiju prihod je Proračuna Grada Mursko Središće. Navedeni prihod odnosno naknada za koncesiju koristi se za gradnju objekata i uređaja komunalne infrastrukture na području Grada Mursko Središće.

**6. Pravna analiza opravdanosti davanja koncesije:**

Temeljem Zakona o komunalnom gospodarstvu („Narodne novine“ broj 68/18, 110/18 i 32/20) Zakona o koncesijama („Narodne novine“ broj 69/17 i 107/20) i Odluke o načinu stjecanja prava obavljanja komunalne djelatnosti - obavljanje dimnjačarskih poslova na području Grada Mursko Središće (Službeni glasnik Međimurske županije broj 18/20) Grad Mursko Središće dužan je provesti postupak za davanje koncesije za dimnjačarske poslove na području Grada Mursko Središće.

**7. Procijenjena vrijednost koncesije:**

Procijenjena vrijednost koncesije za dimnjačarske poslove u skladu je s propisima kojima se uređuje javna nabava za ugovore o javnim radovima ili javnim uslugama. Procijenjena vrijednost nabave iznosi 45.000,00 kn godišnje.

Prihod koji ostvari Grad Mursko Središće s naslova davanja koncesije koristiti će se za podmirenje troškova građenja objekata i uređaja komunalne infrastrukture na području Grada, sukladno Programu gradnje objekata i uređaja komunalne infrastrukture za svaku godinu trajanja koncesije.

GRADSKO VIJEĆE

GRADA MURSKO SREDIŠĆE

 PREDSJEDNIK:

 Zvonko Vrtarić, dipl.ing.